Előterjesztés száma: **196-C/2016.**

Sürgősségi indítvány száma: **S/5.**

**ELŐTERJESZTÉS**

a Képviselő-testület

2016. november 23. napján tartandó rendes ülésére

**Sürgősségi indítvány tárgya: Döntés a „Jégpálya létesítése és üzemeltetése a 2016/2017 év fordulójára” tárgyában lefolytatott közbeszerzési eljárás fedezetének megemeléséről**

**Sürgősség indoka: A jégpálya megvalósítása, még a 2016-os évben.**

**Előterjesztő:** Bartos Sándor polgármester

**Készítette:** Orosi Petra közbeszerzési ügyintéző

**Szakmai szempontból ellenőrizte:** Szántóné János Ildikó városfejlesztési és -üzemeltetési osztályvezető

**Jogi, törvényességi szempontból ellenőrizte:** Dr. Sugár Anita jogi és koordinációs osztályvezető

**Pénzügyi, gazdasági szempontból ellenőrizte:** Zámodics Péter pénzügyi és adóügyi osztályvezető

**Egyeztetve, tájékoztatva:**

**Tárgyalja:** -

**Javasolt meghívottak:**

A határozati javaslat elfogadásához minősített többség szükséges.

Az előterjesztés zárt kezelését nem kérjük.

**Tisztelt Képviselő Testület!**

**I. Előzmény:**

Fót Város Önkormányzat Képviselő-testülete 26/2016.(I.27.) határozatában döntött az Önkormányzat 2016. évi költségvetési rendeletének megalkotásának I. verziójáról, melyben a dologi kiadások között a Jégpálya költségeire 16.000 e Ft (bruttó) összeget különítettek el.

Az első, eredménytelen eljárás után Fót Város Önkormányzat Képviselő-testülete 435/2016. (IX.28.) határozatában döntött egy új közbeszerzési eljárás megindításáról.

**II. Kifejtő részletezés:**

Dr. Sándor Ügyvédi Iroda, a fent megnevezett 435/2016. (IX.28) KT határozatnak megfelelően 4 gazdasági társaságnak küldte meg az eljárást megindító felhívást, a Kbt. 115.§ (2) bekezdése alapján.

Az ajánlattételi határidő 2016. október 17. volt, mely időpontig 2 db ajánlat érkezett (Négy Évszak Sportiskola Kft. és Eco Smart Group Kft.)

Dr. Sándor Sz. Zsolt felelős akkreditált közbeszerzési szaktanácsadó írásbeli szakvéleménye alapján, a közbeszerzési bírálóbizottság 2016. november 22-én tartott ülésén elbírálta és értékelte a kiírt közbeszerzési eljárásra beérkezett ajánlatot és meghozta a döntési javaslatát Polgármester Úr számára a következő megállapításokkal:

* A Bírálóbizottság javasolja a Négy Évszak Sportiskola Kft. ajánlattevő ajánlatának érvénytelenné nyilvánítását a Kbt. 73. § (1) bekezdés d) pontja alapján.
* A Bírálóbizottság javasolja az Eco Smart Group Kft. ajánlattevő ajánlatának érvényessé nyilvánítását.
* Eco Smart Group Kft. ajánlata:
	+ Opció 1. – 24 órás őrzés (nettó): 2.600.000,- Ft
	+ Opció 2. – Büfé üzemeltetése (nettó): 1.000.000,- Ft
	+ Jégpálya létesítése és üzemeltetése (nettó): **13.200.000,- Ft** (opciók nélkül)
	+ Nettó ellenszolgáltatás: 16.800.000,- Ft (opciókkal együtt)

Önkormányzat költségvetésében a jégpálya költségeire a dologi kiadások között bruttó 16.000.000,- Ft van elkülönítve. A Képviselő-testület 470/2016.(X.26.) határozatában döntöttek a „2016-2017. között üzemeltetendő Jégpálya/korcsolyapálya elektromos áram-ellátás és üzemeltetési feladatok biztosítása tárgyában”, melyben a Jégpálya/Korcsolyapálya üzemeltetéséhez szükséges energiavételezés tervezési, engedélyezési, kivitelezési feladataival 540.000,- Ft+Áfa, bruttó **685.800,- Ft** díjazás ellenében megbízza az Elektroszaki Építőipari Kereskedelmi Szolgáltató Kft-t.

A fent felsoroltakból megállapítható, hogy a fedezet összege nem elegendő a közbeszerzési eljárás nyertes ajánlatának finanszírozására, ezért a polgármesteri döntés az, hogy a két opció nélkül hirdetünk nyertest. Viszont így, az ajánlati ár nettó 13.200.000,- Ft, ami még 764.000 Ft-al magasabb a fedezet összegénél.

Javasoljuk a 16.000.000,- Ft önkormányzati fedezet összegének megemelését 2.500.000,- Ft-al, hogy a 2016-2017-es év fordulóján a lakosság számára, Fót Város Önkormányzatának Képviselő-testülete karácsonyi ajándékként „átadhassa”a jégpálya használatát.

**III. Határozati javaslat**

Kérjük T. Képviselő-testület döntését az alábbi határozati javaslatokról:

**…../2016.(XI.23.) KT-határozat**

1./ Fót Város Önkormányzat Képviselő-testülete úgy dönt, hogy a „Jégpálya létesítése és üzemeltetése a 2016/2017 év fordulójára” tárgyú közbeszerzési eljárás 16.000.000,- Ft-os, az önkormányzat 2016. költségvetésének dologi kiadásai között szereplő költségvetési fedezetét 2.500.000,- Ft-al megemeli.

2./ Fót Város Önkormányzat Képviselő-testülete felkéri a polgármestert, hogy a 1. pontban meghatározott többletköltséget a 2016. évi költségvetésbe, annak 5. számú módosításakor építse be a működési céltartalékok sor terhére.

**Felelős:** polgármester

**Határidő:** 1./pont: azonnal, 2./ pont: a 2016. évi költségvetés módosításakor

**Jogszabályi hivatkozás:** A közbeszerzésekről szóló 2015. évi CXLIII. törvény